
1. ASJAOLUD JA MENETLUSE KÄIK 

Narva linna munitsipaalomandis olevate kinnistute Hariduse tn 22 (51101:004:0119), A. Puškini tn 31 (51101:004:0098), A. Puškini tn 33 ( 51101:004:0102) ja Õhu tänav T3 (51101:001:0307) vahel asub reformimata maa-ala, mille ligikaudne pindala on 1966 m2. 

Antud maa-alal asub spordiehitis (jalgpalli sisehall), mida kasutatakse täiskasvanute ning laste jalgpalli treeninguteks.

Kokkupandava spordiehitise andis Narva Trans Jalgpalliklubile vallasasjana Eesti Jalgpalliliit 2004 aastal.

Narva Trans Jalgpalliklubi paigaldas spordihalli linnavalitsuse nõusolekul, tol ajal kehtivate A. Puškini tn 31 (Kesklinna gümnaasium) ja osaliselt Hariduse tn 22 (staadion Kalev) maaeralduste piiridesse. 

Kuna spordiehitis ei kuulunud linnale, siis arvati spordihalli alune maa-ala A. Puškini tn 31 ja Hariduse tn 22 maaüksuste munitsipaliseerimisel taotletavast maast välja ning jäi reformimata.

Narva Trans JK ei vormistanud rajatist enda omandisse ning 2009 aastal esitas Narva Linnavalitsusele avalduse, sooviga anda spordihall tasuta üle Narva linnale.  Kuna antud ehitis on vallasasi, siis tulenevalt  asjaõigusseaduse rakendamise seaduse § 13 punktist 6, mille kohaselt ehitist või selle osa võib vallasasjana käsutada kuni 2006. aasta 1. märtsini, siis ehitise üleandmist linnale ei toimunud. Tänaseks on antud ehitis omandiõigust tõendavate dokumentideta. 

14.07.2017.a jõustusid Maareformi seaduse muudatused. Muudetud on ka maa munitsipaalomandisse andmise korda, mis reguleerib maareformi seaduse §-s 28 nimetatud maa munitsipaalomandisse andmist. Antud korra §82 lõike 2 kohaselt võib munitsipaalomandisse antava maa hulka kuuluda omandiõigust tõendavate dokumentideta ehitise juurde kuuluv maa ja samuti planeeringuga avalikult kasutatavaks maaks kavandatud maa, mille avaliku kasutuse tagamiseks on otstarbekas anda munitsipaalomandisse.

Linna üldplaneeringu (kehtestatud Narva Linnavolikogu 24.01.2013.a  otsusega nr 3) kohaselt on antud maa-ala maakasutuse juhtotstarbeks üldkasutatavate hoonete maa, mis tulenevalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §6 punktist 13 on sotsiaalmaa- ühiskondlike ehitiste maa (016; Üh). 

Kohaliku omavalitsusüksuse ülesanded ja pädevus on sätestatud kohaliku omavalitsuse korralduse seadusega. Antud seaduse § 6 lõike 1 kohaselt on omavalitsusüksuse ülesandeks korraldada linnas spordi- ja noorsootööd.

Lähtudes ülaltoodust taotletakse spordihalli alune maaüksus Narva linna munitsipaalomandisse avaliku kasutuse korraldamiseks ja tagamiseks, ligikaudse pindalaga 1966 m2  ja  sihtotstarbega sotsiaalmaa- ühiskondlike ehitiste maa (016; Üh). 

Narva Linnavalitsuse 18.04.2018.a korraldusega nr 329-k on antud maaüksusele määratud aadress Narva linn  Õhu tn 7.

2. Õiguslikud alused
2.1 Maareformi seaduse § 28 lõike 3 kohaselt maa, mille munitsipaalomandisse andmist kohaliku omavalitsuse üksus käesolevas seaduses sätestatud tähtajaks ei taotlenud, antakse munitsipaalomandisse, kui maa ei kuulu käesoleva seaduse alusel tagastamisele, erastamisele või riigi omandisse jätmisele.

2.2 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.3 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 
määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. Otsus
3.1 Taotleda Narva linna munitsipaalomandisse Õhu tn 7 maaüksus (asendiplaan lisatud), ligikaudse pindalaga 1966 m2.

3.2 Määrata taotletavale Õhu tn 7 maaüksusele katastriüksuse sihtotstarbeks sotsiaalmaa- ühiskondlike ehitiste maa (016,Üh). 

4. Rakendussätted

4.1 Linnavalitsusel esitada Maa-ametile käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maa-ameti jaatava vastuse korral moodustada linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

